**Vakok és Gyengénlátók Közép-Magyarországi Regionális Egyesülete
rendkívüli hírlevél**

**Tartalom**

[1. MEGHÍVÓ](http://freemail.hu/mail/index.fm#1.hir)
[2. A VGYKE munkatársai is ételt gyűjtöttek](http://freemail.hu/mail/index.fm#2.hir)
[3. Találgatás](http://freemail.hu/mail/index.fm#3.hir)

**1. MEGHÍVÓ**

Szeretettel meghívom Önt 2015 december 11.-én pénteken délelőtt 9 órára a III. kerületi Polgármesteri Hivatal Tárgyalótermébe (Fő tér 3. I.em 21 ajtó).
Óbuda Békásmegyer Önkormányzata 30 darab FUTÁR távirányítót ad a kerületben élő látássérülteknek.
A BKK FUTÁR rendszerébe bekötött jelzőlámpa vezérlésére alkalmas távkapcsoló megkönnyíti a tájékozódást a közlekedésben.
A távirányítót az Önkormányzat és a BKK képviseletében jelenlévőktől vehetik át a látássérültek.
Részvételi szándékát kérem feltétlenül jelezze.

Mindenkit szeretettel várok:
Vasné Pintér Teréz Lámpás klub vezetője.
Tel: 06-70-377-32-65
E-mail: pinter.tereza@gmail.com

**2. A VGYKE munkatársai is ételt gyűjtöttek**

November utolsó hétvégéjén az ország több száz üzletében, az Élelmiszerbank égisze alatt folyt élelmiszer gyűjtés.
A mi munkatársaink, Lámpásaink is részt vettek az akcióban, Ők a 8. kerületi Hős utcai Penny Marketben kérték a vásárlókat, hogy a bevásárlás forgatagában gondoljanak az arra rászorulókra, s egy-egy termékkel – tartós élelmiszerrel, csokoládéval - járuljanak hozzá mások ünnepének megszépítéséhez.
Az adománygyűjtés eredménye: 715 kg tartós élelmiszer lett!

Jó volt megtapasztalni az emberek segíteni akarását, szeretetét és az összefogást!
Rengeteg embernek fogjuk szebbé és könnyebbé tenni a karácsonyt, ami a legfontosabb célunk volt!

Már megkezdődött az ajándékcsomagok összeállítása és eljuttatása az arra rászorulókhoz.
Mivel az adomány mennyisége korlátozott, kérjük Tagjainkat, amennyiben szeretnének részesülni az élelmiszercsomagból, jelezzék ezt felénk telefonon, az Ügyfélszolgálat elérhetőségén a 70/387-5267-es vagy a 384-55-41-es telefonon, emailben az ugyfel@vgyke.com címen, de kereshetik a Támogató szolgálat munkatársait és vezetőjét is a 70/387-5262-es telefonszámon.
A decemberi Lámpás klubnapokon szintén lehetőség van személyesen átvenni a csomagot, de kérjük, ezt időben jelezze a klubvezetőknek!
Amennyiben tagbélyegét fizeti be, máris átveheti a csomagot.

Szeretettel várunk mindenkit!

**3. Találgatás**

Lesz-e karácsony az idén?
Találgatják Jóska, Pista, Irén.
És ha igen, mit hoz a mikulás?
A fa alatt lesz-e csomag, miegymás?

Kinéznek az ablakon,
Mókus ül a faágon.
A farkával integet,
Ne féljetek gyerekek.

Mindannyian, jók voltatok,
Mindenki kap ajándékot.
Lehozza nektek ami jár,
Kéményen a mikulás.

Karácsonyfa is lesz ám,
Gyertyák, díszek, színpompás.
Elhitték a mókusnak,
Ágyba bújtak, s aludtak.

Széles Attiláné, Panka versikéjével kívánunk mindenkinek kellemes adventi készülődést!

Összeállította és szerkesztette: Mészáros Gyöngyi, Leány Ferenc

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.